Diari Oficial de la Generalitat Valenciana


Sumari del DOGV 5897, del 20-11-2008 (2008/13685)

RESOLUCIÓ de 18 de novembre de 2008, del conseller d'Immigració i Ciutadania, per la qual es regula la concessió d'ajudes institucionals a activitats de tipus lúdic, o artístic d'arrelada tradició en els costums del poble valencià, referents a les falles valencianes per a l'exercici 2009.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5897

Data del DOGV
:   20-11-2008

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2008/13865


Data del document
:   18-11-2008

Organisme emissor
:   Conselleria d'Immigració i Ciutadania

Tipus de document
:   Resolució

Descriptors 

:   * València
    * cultura popular
    * suport econòmic
    * ajuda pública

RESOLUCIÓ de 18 de novembre de 2008, del conseller d'Immigració i Ciutadania, per la qual es regula la concessió d'ajudes institucionals a activitats de tipus lúdic, o artístic d'arrelada tradició en els costums del poble valencià, referents a les falles valencianes per a l'exercici 2009. [2008/13382]  
El Projecte de Pressupostos de la Generalitat per al 2009, en la línia T4097000, programa 112.90, Participació, Ciutadania i Xarxes Socials, inclou la concessió genèrica de suport institucional, per un import màxim i global de 46.700 euros, a activitats de tipus lúdic o artístic d'arrelada tradició en els costums del poble valencià.  
La celebració de les tradicionals falles valencianes, amb motiu de la festivitat de Sant Josep Obrer, és una de les activitats que amb major singularitat reflectixen i projecten el peculiar tarannà i la cultura del poble de la nostra Comunitat, com també el seu sentir lúdic i artístic.  
La Junta Central Fallera és l'organisme a qui, entre altres, competix l'atorgament dels distints premis i guardons previstos per a les diferents categories de falles que anualment es construïxen i planten en els carrers i barris de la ciutat de València amb motiu de les festes falleres.  
La Conselleria d'Immigració i Ciutadania desitja contribuir al major lluïment i consolidació de les tradicionals falles amb l'atorgament d'un premi a l'artista faller autor de la falla guanyadora del primer premi de la categoria especial en la seua edició de 2009, com tradicionalment ha vingut fent en anys anteriors i un altre a la corresponent comissió fallera.  
La designació de la falla guanyadora del premi de referència competix a la Junta Central Fallera.  
En conseqüència, i per raó de les competències assignades per l'article 16 del Decret 7/2007, de 28 de juny, del president de la Generalitat, pel qual es determinen les conselleries en què s'organitza l'administració de la Generalitat, i del que disposa el Decret 101/2007, de 13 de juliol, del Consell, pel qual s'aprova el Reglament Orgànic i Funcional de la Conselleria d'Immigració i Ciutadania, i d'acord amb el que establix la normativa pertinent de la Llei d'Hisenda Pública de la Generalitat, Text Refós aprovat per Decret Legislatiu de 26 de juny de 1991, del Consell, resolc establir les bases per a la concessió per part de la Conselleria d'Immigració i Ciutadania dels premis president de la Generalitat a la comissió fallera i a l'artista autor de la falla guanyadora del primer premi de la categoria especial en les festes de les falles de València, en la seua edició de 2009.  
Primera  
La Conselleria d'Immigració i Ciutadania atorgarà els Premis President de la Generalitat a la comissió fallera i a l'artista autor de la falla guanyadora del primer premi de la categoria especial en les festes de les falles de la ciutat de València, edició de 2009.  
L'artista autor rebrà, com a premi, la quantitat bruta d'onze mil sis-cents setanta-cinc euros (11.675,00 €), a la qual es practicaran els descomptes i retencions que siguen d'aplicació. En el cas que foren diverses persones físiques els autors, l'import es dividirà per parts iguals per a cada un d'estos.  
La corresponent comissió fallera guanyadora rebrà com a premi la quantitat bruta, de tres mil huit-cents noranta-un euros amb seixanta-sis cèntims (3.891,66 €), a la qual es practicaran els descomptes i retencions que siguen d'aplicació.  
Segons disposa l'Orde de 26 de setembre de 1994, de la Conselleria d'Economia i Hisenda, sobre la tramitació anticipada d'expedient de gasto, la concessió d'estos premis estarà condicionada a l'existència, en els pressupostos de la Generalitat de 2009, de crèdit adequat i suficient per a això. Mentre no existisca este crèdit no es dictarà cap resolució d'atorgament de premis realitzada a l'empara de la present resolució.   
Segona  
La designació de la falla guanyadora del primer premi de la categoria especial de falles en l'edició de 2009 competix, en l'ús de les seues atribucions, a la Junta Central Fallera.  
Tercera  
La Junta Central Fallera notificarà, amb la major brevetat possible, a la Direcció General de Ciutadania i Integració, quina ha sigut la falla guanyadora del primer premi de la categoria especial en l'edició falles 2009 i l'autor o autors d'esta.  
Esta comunicació s'efectuarà per mitjà de la remissió del document que, segons la seua norma interna de funcionament, es dispose com a propi per a tal designació.  
Quarta  
Una vegada identificats els guanyadors dels premis a què es referix la base primera, la Direcció General de Ciutadania i Integració emetrà la resolució nominativa de concessió a favor seu.  
Cinquena  
La Direcció General de Ciutadania i Integració requerirà, tant a l'artista autor com a la comissió fallera de la falla guanyadora de l'esmentat premi perquè, en compliment de la vigent normativa pressupostària, aporten els documents necessaris per a lliurar el premi a favor seu, així com la declaració sobre si s'han obtingut altres ajudes o subvencions d'administracions o ens públics diferents de la Conselleria d'Immigració i Ciutadania per a la mateixa finalitat objecte de col·laboració econòmica per part d'esta última, a l'efecte del que ha previst l'article 47, punt 4, apartat b) del Text Refós de la Llei d'Hisenda Pública de la Generalitat (TRLHPG), en la redacció que dóna l'article 20 de la Llei 14/1997, de 29 de desembre, de la Generalitat, de mesures de gestió administrativa i financera i d'organització de la Generalitat, posat en relació amb l'article 47, punt 8, del TRLHPG.  
L'acceptació del premi comportarà l'autorització del beneficiari perquè la Direcció General de Ciutadania i Integració obtinga directament dels òrgans administratius corresponents l'acreditació del compliment de les obligacions tributàries i amb la Seguretat Social, i en este cas, el beneficiari no ha d'aportar els corresponents certificats. No obstant això, el beneficiari del premi pot denegar este consentiment, per mitjà de comunicació expressa i escrita en este sentit. En este supòsit, hauran d'aportar-se els corresponents certificats emesos per l'Agència Estatal d'Administració Tributària, la Conselleria d'Economia, Hisenda i Ocupació i la Tresoreria de la Seguretat Social, expressius d'estar al corrent en el compliment de les obligacions fiscals i amb la Seguretat Social.  
Sisena  
Després dels tràmits administratius i pressupostaris previs de compliment obligatori, la Conselleria d'Immigració i Ciutadania farà efectiu l'import del Premi President de la Generalitat a favor dels seus respectius titulars en les quanties disposades en la base primera.  
València, 18 de novembre de 2008.- El conseller d'Immigració i Ciutadania: Rafael Blasco Castany.